CELEX: C2006/281/08
Language: sl
Date: 2006-11-18 00:00:00
Title: Zadeva C-196/04: Sodba Sodišča (veliki senat) z dne 12. septembra 2006 (predlog za sprejetje predhodne odločbe Special Commissioner, London — Združeno kraljestvo) — Cadbury Schweppes plc in Cadbury Schweppes Overseas Ltd proti Commissioners of Inland Revenue (Svoboda ustanavljanja — Zakonodaja o tujih odvisnih družbah — Vključevanje dobičkov tujih odvisnih družb v davčno osnovo družbe matere)

18.11.2006   
            
            
               SL
            
            
               Uradni list Evropske unije
            
            
               C 281/5
            
         Sodba Sodišča (veliki senat) z dne 12. septembra 2006 (predlog za sprejetje predhodne odločbe Special Commissioner, London — Združeno kraljestvo) — Cadbury Schweppes plc in Cadbury Schweppes Overseas Ltd proti Commissioners of Inland Revenue
   (Zadeva C-196/04) (1)
   
   (Svoboda ustanavljanja - Zakonodaja o tujih odvisnih družbah - Vključevanje dobičkov tujih odvisnih družb v davčno osnovo družbe matere)
   (2006/C 281/08)
   Jezik postopka: angleščina
   Predložitveno sodišče
   Special Commissioner, London
   Stranke v postopku v glavni stvari
   
      Tožeče stranke: Cadbury Schweppes plc in Cadbury Schweppes Overseas Ltd
   
      Tožena stranka: Commissioners of Inland Revenue
   Predmet
   Predlog za sprejetje predhodne odločbe — Special Commissioner, London — Nacionalna zakonodaja, v skladu s katero se družbi materi pripišejo dobički hčerinske družbe, rezidentke druge države članice, v kateri je davčna stopnja nižja — Obveznost družbe matere, da plača davek zato, da se izravna razlika med davčnima stopnjama — Združljivost s členi 43, 49 in 56 ES
   Izrek
   Člena 43 ES in 48 ES je treba razlagati tako, da nasprotujeta temu, da se v davčno osnovo družbe rezidentke s sedežem v državi članici vključijo dobički, ki jih je TOD ustvarila v drugi državi članici, kadar za te dobičke v njej velja raven obdavčitve, ki je nižja od ravni, ki se uporablja v prvi državi, razen če taka vključitev zadeva le povsem umetne konstrukte, namenjene temu, da se obide nacionalni davek, ki bi ga bilo običajno treba plačati. Tak obdavčitveni ukrep se zato ne sme izvesti takrat, ko se na podlagi objektivnih elementov, ki jih tretje osebe lahko preverijo, izkaže, da je omenjena TOD kljub razlogom davčne narave resnično nastanjena v državi članici gostiteljici in v njej opravlja dejanske gospodarske dejavnosti.
   
      (1)  UL 168, 26.6.2004.